Document ID: /roh_data/filtered/fineweb-2-filterrobots_roh.jsonl.gz/59586

Masterplan Bike
News avregl 2023
Trail da Parnoz an examinaziun preliminara cantunala
Ansemen cun igls cultivatours ed igl Uffezi forestal ò igl trasse digl Trail da Parnoz savia neir relaschea. Igl project è nia inoltro igl avregl per l’examinaziun preliminara (examinaziun antras tot igls uffezis).
Igl Masterplan Bike serva scu mossaveia agl cumegn da Surses per sviluppar anavant la purscheida aint igl sectour da mountainbike. Igl Masterplan Bike è nia stgaffia igl onn 2019 sot la direcziun dad Allegra Tourismus GmbH. Ena gruppa da lavour dad indigens e sagonddimorants cun affinitad per velos ò coopero.
Las revelaziuns digl Masterplan Bike las pi impurtantas:
- La Val Surses ò en grond potenzial per ciclists da muntogna surtot antras igl boom aint igl sectour dad e-mountainbikes.
- La reit da tratgs existenta è vasta, extendeida ed attractiva.
- Las optimaziuns las pi impurtantas dalla purscheida existenta èn d’augmentar la qualitad digl mantignamaint, da migliurar la signalisaziun e las maseiras accumpagnontas scu passadis per velos, tignavelos, lavandareia per velos
- Tschintg novs projects da construcziun duessan cumplettar la purscheida existenta cun s’orientar allas gruppas an meira.
Sot igls downloads cattast ena resumaziun digl masterplan.
Projects
Projects
Survista novs projects
Survista novs projects
Übersichtskarte mit allen Neubauprojekten im Überblick
Gruppas da Meira
Gruppas da Meira
Ciclists tgi fon excursiuns e gioldan
Tar chella gruppa totgan persungas tgi tschaintan – graztga agl e-bike -per l’amprema geda u siva da lung taimp puspe sen en velo. Chellas fon pacific, la fegnameira è pigl solit en punct panoramic, en’ustareietta da muntogna u tgi vottan explorar la cuntrada. La purscheida adattada per chella gruppa è la vasta reit da veias d’alp e da gôt existenta. Da grond’impurtanza è ena bunga signalisaziun.
Principants & famiglias
Chella gruppa da ciclists è disada sen veias e sendas largias, giaveischa pero ena purscheida interessanta sen en tratg simpel, aint igl pumptrack u skillspark u l’ascensiun cumadevla cun las pendicularas. Igl plascheir dad eir cun velo ainten la nateira stat aint igl center.
Profis & ciclists da singletrail
Chella gruppa versada tschertga la provocaziun dad eir aval siva dalla muntada tg’ò fatg suar. Per chels ciclists stat l’activitad sportiva aint igl focus, l’aventura e l’excitaziun. Adegna pi savens èn da cattar er igls e-bikers ainten chella gruppa. Per els vala: ascensiun pitost pacifica, descensiun pero erta e varionta.
Beispielrouten:
Dumondas e Raspostas
Dumondas e Raspostas
-
Tge fegnameiras ò igl Masterplan Bike?
Igl Masterplan Bike ò an meira …
… igl svilup coordino e persistent dalla purscheida e dalla reit da MTB tgi sa basa sen ena clera strategia…
… ena sieira colliaziun da velos e mountainbikes tras la Val Surses, tras l’antiera val…
…da nizigier igl svilup dalla fiera dad e-mountainbikes scu schanza per la Val Surses spaziousa cun ena reit da tratgs multifara gio existenta…
…da crear cleras purscheidas spezifitgeidas per las gruppas an meira…
…da saveir gestiunar igls utilisader an moda concentrada…
…procurar per entusiassem tar indigens e giasts, tant tar ciclists scu viandants…
-
Tge vign siva?
Realisaziun digls novs projects da construcziun (2023 – 2025)
Elaboraziun digl masterplan per singletrails an cumbinaziun cun la revisiun digl plan general d’avertura (2022/2023)
Skillspark (spazi da taimp a media vista)
-
Quant costa l’elaboraziun digl masterplan? Ò Surses savia profitar da daners da promoziun?
Etappa 1 – elaboraziun dalla basa:
9’700 CHF, 1/3 da chegl è nia restituia digl cantun Grischun (mutivaziun: plan sectorial velo – revisiun dallas rutas)
Etappas 2 & 3 – inventarisaziun sen igl territori ed elaboraziun dalla strategia cun maseiras priorisadas:
30’000 CHF, 1/3 da chegl è nia restituia digl cantun Grischun (mutivaziun: plan sectorial velo – revisiun dallas rutas)
-
Tgenegnas èn las rutas da highlight ainten la Val Surses?
-
Scu è naschia igl Materplan Bike?
Igl svilup digl li Surses ò scumanzo la sia lavour all’antschatta dalla stad 2018. Igl amprem è nia fatg en portfolio digls projects currents e dallas ideias da projects. Cun chell’occaziun è crudo an îgl tgi dava an Surses gio ena plumada ideias ed iniziativas davart igl tema mountainbike.
Chegl tgi mantgeva era pero igl feil cotschen. Oramai ena clera ideia unifitgeida, tge tgi duess neir contanschia cun la purscheida da velos, tgi tgi teira a nez la purscheida e tge maseiras tgi stoptgan neir realisadas cun prioritad.
Cun elaborar igl Masterplan Bike èn chellas dumondas neidas sclareidas e la basa per igl svilup futur digl sectour mountainbike è neida messa.
-
Tgi ò fatg part alla gruppa da lavour per sviluppar igl Masterplan Bike?
Christian Züger, Roland Kolb, Michael Zumstein, Philippe Weibel, Sandra Gredig, Linda Netzer, Giani Spinatsch, Diego Casparin, Mike Halbheer, Seraina Giovanoli, Martegn Netzer, Karin Halbheer
-
Igl Masterplan Bike aint igl context general digl turissem
Igl Masterplan serva scu instrumaint da lavour fundo per la realisaziun ed igl svilup dalla purscheida da velos. Aint igl focus stat en concept da svilup persistent e favorevel scu er l’optimaziun dalla reit da veias spaziousa ainten la nossa nateira impressiunonta ed intacta.
Pacs novs projects e novs tratgs èn nias tscharnias cun intenziun (pertutgont igl spazi e spezifitgia alla gruppa an meira) e las investiziuns èn survasiblas. I dat damai nigna pressiun da stueir aveir ena massada giasts.
Igl Masterplan Bike serva ad ena miglra occupaziun turistica durant igl antier onn, sustigna da stabileir la destinaziun turistica er d’aton e promova la cuntantezza digls indigens e digls giasts.